《赠祁君惟学南归》
明代·林光

麟经一卷绍家传，父早光华子后先。云路何嫌花品艳，天风自后凤毛鲜。

归程及腊车随月，舞袖翻春锦照筵。百尺竿头还有路，故乡尘梦勿流连。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。